NER โบรกฯชูกำไรไตรมาส 2/62 โตโดเด่น แถม P/E ต่ำกลุ่มแนะซื้อเป้า 3.40 บาท
NER โบรกฯชูกำไรไตรมาส 2/62 โตโดเด่น แถม P/E ต่ำกลุ่มแนะซื้อเป้า 3.40 บาท
NER โบรกฯชูกำไรไตรมาส 2/62 โตโดเด่น แถม P/E ต่ำกลุ่มแนะซื้อเป้า 3.40 บาท
4 ก.ค. 2562

บล.เคทีบี (ประเทศไทย) ระบุในบทวิเคราะห์วันนี้(4ก.ค.62) ว่า  บริษัท นอร์ทอีส รับเบอร์ จำกัด (มหาชน) หรือ NER  ยังคงคำแนะนำ “ซื้อ” ที่ราคาเป้าหมายที่ 3.40 บาท อิง PER ที่ 9.50x (ต่ำกว่าค่าเฉลี่ยกลุ่มยางย้อนหลัง 5 ปีที่ 11x) ซึ่งปัจจุบันซื้อขายเพียง 7.5x
ชอบหุ้น NER โดยคาดว่ากำไรสุทธิจะกลับมาเติบโตอย่างโดดเด่นอีกครั้งตั้งแต่ไตรมาส2/62  เป็นต้นไป  โดยประมาณการกำไรสุทธิในไตรมาส 2/62 ที่ 1.29 ล้านบาท เพิ่มขึ้นถึง +173% เทียบช่วงเดียวกันของปีก่อน และ +28% เทียบไตรมาสก่อนหน้า จากต้นทุนที่ต่ำและราคายางที่อยู่ในระดับสูงเสริมด้วยกำลังการผลิตใหม่ (ยาง RSS-Mixture) ซึ่งจะเริ่มดำเนินการเต็มไตรมาสเพิ่มกำลังการผลิตอีก 60,000 ตัน/ปี +26% เทียบช่วงเดียวกันของปีก่อน
นอกจากนี้แนวโน้มอัตรากำไรขั้นต้นปรับตัวสูงขึ้นสู่ที่ 9.5% เมื่อเทียบกับไตรมาส1/62 ซึ่งอยู่ที่ระดับ 8.2% ราคาหุ้นในตอนปลายปี 61-ช่วงต้นปี 62 มีการอ่อนตัวจากความไม่มั่นใจในธุรกิจยางที่มีความผันผวนสูง อย่างไรก็ตาม ราคาหุ้นมีการปรับตัวขึ้นมาหลังจากบริษัทเพิ่มกำลังการผลิตในผลิตภัณฑ์ที่มีมูลค่าสูงและการบริหารต้นทุนที่มีประสิทธิภาพ